Hibiskus (Malvaceae) is een van 'n groep struike wat oor 'n groot gebied van Suidelike Afrika voorkom en floreer in sonskyn en vogtigheid. Vyf kelkblare is verenig aan die basis en vyf kroonblare en talle meeldrade vorm 'n buis om die stamper. Die blomme is okselstandig. Geel en pienk is oorheersend. Dekkan hennep (Hibiscus cannabinus), wat dwarsdeur Zimbabwe (Rhodesië) voorkom, het mooi geel blomme met 'n donker binneste. Die pragtige karmosyn H. praeteritus groei by die Victoria-waterval. Daar is baie variëteite in Natal insluitende die oranje hibiskusklimop (H. surattensis), 'n kusklimop met gehaakte stekels. Wilde katoen (5-6 voet, 'n meerjarige op die walle van spruite), wilde stokroos, en die ligroos kiesieblaar behoort almal aan dieselfde familie. Die goue of dwerg H. Aethiopicus is algemeen in die suide van Kaapland, veral na veldbrande. In die Kaapse Skiereiland groei ook die taai klein struik met pienk blomme, die Malvastrum scabriosum. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.